NOTIFICACIÓN A DARIO ENRIQUE FERNÁNDEZ
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/05/2015)

ASUNTO: NOTIFICACIÓN A D. DARIO ENRIQUE FERNÁNDEZ RAPOSO DA RESOLUCIÓN DA TENENCIA DE ALCADÍA, DE DATA 23/02/15, DE IMPOSICIÓN DE MULTA DE SEISCENTOS UN EUROS( 601€) POR MOR DE INFRACCIÓN DA LEI 37/03, DE 17 DE NOVEMBRO, DO RUÍDO, POLO DESENVOLVEMENTO DE ACTIVIDADE MUSICAL NO LOCAL SITO NA RÚA CHARINO, Nº 37, SEN CONTAR COA PRECEPTIVA LICENZA MUNICIPAL PREVIA QUE O LEXITIMASE. Intentada a notificación do acto sinalado no asunto (relativo ao exp. DMA.89/05), a D. Segimon Tirle Kroger e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no BOP e no taboleiro de anuncios do Excmo Concello de Pontevedra o seguinte: ASUNTO: IMPOSICIÓN DE MULTA DE SEISCENTOS UN EUROS( 601€) A D. MOHAMED ACHRAF PRAVIA RIZWAN RAPOSO E D. ANDRÉS DANIEL ALEXANDER EL JAAFARI TSIKLAURI POR MOR DE INFRACCIÓN DA LEI 37/03, DE 17 DE NOVEMBRO, DO RUÍDO, POLO DESENVOLVEMENTO DE ACTIVIDADE MUSICAL NO LOCAL SITO NA RÚA CHARINO, Nº 37, SEN CONTAR COA PRECEPTIVA LICENZA MUNICIPAL PREVIA QUE O LEXITIMASE. ASUNTO: IMPOSICIÓN DE MULTA DE SEISCENTOS UN EUROS( 601€) A D. MOHAMED ACHRAF PRAVIA RIZWAN RAPOSO E D. ANDRÉS NOGUEIRA GONZALEZ POR MOR DE INFRACCIÓN DA LEI 37/03, DE 17 DE NOVEMBRO, DO RUÍDO, POLO DESENVOLVEMENTO DE ACTIVIDADE MUSICAL NO LOCAL SITO NA RÚA CHARINO, Nº 37, SEN CONTAR COA PRECEPTIVA LICENZA MUNICIPAL PREVIA QUE O LEXITIMASE. TITULAR DA LICENZA: MARIA ZORAIDA BUTRAGUEÑO MEMBRADO RAPOSO NOVO RESPONSABLE: ANDRES DANIEL ALEXANDER EL JAAFARI TSIKLAURI Examinada a documentación obrante no expediente de disciplina medio ambiental ref. DMA 89/05 tramitado por mor de denuncias da Policía Local polo desenvolvemento de actividade musical sen contar coa preceptiva licenza municipal que o lexitime Resultan acreditados os seguintes Primeiro.- Examinados os ficheiros e arquivos de que dispón esta Administración Municipal constátase que a Comisión de Goberno na sesión que tivo lugar o 24/03/03 acordou conceder á entidade Casa da Alquimia S. L. unha licenza de apertura de local con destino a “Bar-cervexería especial” na rúa Charino nº 37. O referido acordo estaba suxeito, entre outras ás seguintes condicións: “5.- En ningún caso se autoriza la instalación de equipos de de reproducción sonora o máquinas de juego que no figure en la documentación técnica con arreglo a las que se otorga esta licencia.6.- La presente autorización únicamente ampara el ejercicio de la actividad de Bar-Cervecería especial. La celebración de actividades recreativas diferentes y concretamente el desarrollo de actividad musical o instalación de equipos de reproducción sonora requiere la solicitud y concesión de una nueva licencia sujeta a las prescripciones contenidas en el Reglamento General de Policía de Espectáculos Públicos y Actividades Recreativas de 27 de agosto de 1982 y, en su caso, al Reglamento de Actividades Molestas, Insalubres, Nocivas y Peligrosas de 30 de noviembre de 1961.” Segundo.- Mediante resolución da alcaldía, de data 6/04/05, ordénaselle á entidade “ A Casa da Alquimia, S. L.” o cese de actividade musical no local referenciado por carecer da preceptiva licenza municipal de apertura que lexitime o seu exercicio así como a retirada do equipo de reprodución sonora. Terceiro.- Consta no expediente resolución do Alcalde, de data 12/08/05, de imposición de multa de seiscentos euros á entidade “ A Casa da Alquimia, S. L.” por mor da infracción da normativa de establecementos adicados a espectáculos públicas e actividades recreativas. Cuarto.- A Xunta de Goberno Local, na sesión que tivo lugar o 4/10/10, ordenoulle, novamente, á entidade “ Casa da Alquimia, S. L.” o cese de actividade musical no local referenciado ao non estar lexitimado o desenvolvemento nel de actividade musical algunha. Quinto.- Mediante resolución do Director Xeral da Área de Disciplina Urbanística, de data 30/11/10, sanciónase á entidade “ Casada Alquimia, S. L.” impoñéndolle unha multa de mil cincocentos dous euros con cincuenta e catro céntimos por mor da infracción da Lei 7/97 de protección contra a contaminación acústica polo exercicio de actividade musical carecendo da licenza municipal que a lexitime. Sexto.- Tras numerosos partes da Policía Local nos que denuncia o exercicio de actividade musical así como da comprobación do exercicio de dita actividade pola enxeñeira industrial no exercicio de actuacións inspectoras no local referenciado, mediante Resolución do Tenente de Alcalde delegado da Área de Urbanismo, de data 7/03/12, acórdase sancionar á entidade “ Casa da Alquimia, S. L.” impoñéndolle unha multa de catro mil seis euros con setenta e cinco céntimos por infracción la Lei 7/97 de Protección contra a Contaminación Acústica polo exercicio de actividade musical no cita local. Sétimo.- Consta, en data 29/11/13, comunicación previa de cambio de titularidade da licenza de apertura asinada polo anterior titular da licenza “ Casa da Alquimia, S. L.” r/p D. Nicolae Mozun Agirrebeña e polo novo titular da licenza de apertura D. Dario Enrique Fernandez Raposo. Oitavo.- O enxeñeiro industrial adscrito á Oficina Técnica de Disciplina Urbanística, en data 2/12/13, emite o informe que se transcribe: A la vista de la intervención policial efectuada el 6/10/13, y a solicitud de los promotores, quien suscribe giró visita de inspección al local de referencia el día 11/10/13. Se procedió al levantamiento del precinto para poder comprobar el equipo DVD existente, así como los distintos cables existentes junto al mismo. Tras solicitar aclaración al responsable del establecimiento de qué tipo de instalación se trata, éste manifiesta desconocer cómo se encunetra la instalación. A la vista de lo anterior, se procedió al nuevo precinto de la instalación hasta que se pueda comprobar como se encuentra instalada la misma. Tras ser informado por el responsable de que a lo largo de la siguiente semana se aclararía como se encuentra la instalación y que avisarían, se da por finalizada la inspección. Transcurridas ya varias semanas desde el día 11/10/13, quien suscribe sigue sin nuevas noticias del establecimiento, por lo que se reitera nuevamente el hecho de que el equipo DVD instalado continúa precintado. Se informa a los efectos oportunos.” Noveno.- En data 7/12/14 consta parte da Policía Local no que denuncia o exercicio de actividade musical carecendo da preceptiva licenza municipal que a lexitime, que se transcribe: “ Que encontrados en la calle Charino accedemos ao interior do local denunciado de nome( TONIGHT) por mor de ter a música moi alta e as portas do local abertas escoitandose claramente a musica no exterior, unha vez dentro observase como ten un equipo de musica en funcionamento con varios altavoces distribuidos por todo o local. Que se lle solicita a licencia municipal, manifestando a actual xerente que fai pouco que rexenta o local e desconoce donde ten a licenza. Que posteriormente se comproba como o amentado local carece de licencia para exercer a actividade musical.” Décimo.- A Policía Local, en data 21/12/14, levanta acta xustificativa do precinto do equipo musical consistente en ordenador portátil e mesa de mezclas, detallando a marca e modelo do equipo precintado no parte de25/12/14 xunto con fotografías do mesmo. Décimo primeiro.- En data 4/01/15, consta acta de denuncia da Policía Local de exercicio de actividade musical no interior do local referenciado procedendo ao precinto do reprodutor DVD. Décimo segundo.- Mediante acordo da Xunta de Goberno Local, na sesión que tivo lugar o 12/01/15, incóaselle expediente sancionador a D. Alvaro Felipe Barrus Caston, en calidade de titular da licenza de apertura, e a D. Rafael Gustavo Arans Llimos, en calidade de novo responsable do local, polo desenvolvemento de actividade musical no local sito na rúa Charino, nº 37, sen contar co preceptivo título xurídico que o lexitime. Non consta no expediente a formulación de alegacións ao referido acordo. Considerando de aplicación os seguintes: Primeiro. O artigo 194 da Lei de ordenación urbanística e protección del medio rural de Galicia e o art.10 do Regulamento de disciplina urbanística para o desenvolvemento e aplicación da Lei do solo de Galicia, recolle expresamente, na súa líña 9, a utilización do solo para o desenvolvemento de actividades mercantís, industriais, profesionais, de servizos ou outras análogas, como actos suxeitos a previa licenza, sen prexuízo das autorizacións, licenzas ou concesións que fosen procedentes consonte coa lexislación específica aplicable. Segundo.- O artigo 211 da Lei 9/2002, de 30 de decembro, de ordenación urbanística e protección do medio rural de Galicia, -modificada pola Lei 15/2004 de 29 de decembro- concordante co art.57 do Regulamento de disciplina urbanística de Galicia, aprobado por Decreto 28/99, establece que cando algún acto distinto aos de edificación e precisado de licenza–como é o uso do solo e a apertura de locais de negocio- se realizase sen esta ou en contra das súas determinacións, o órgano municipal competente disporá o cesamento inmediato de dito acto e incoará expediente de reposición da legalidade. Terceiro.- O artigo 66 do Plan Especial de protección, reforma interior e conservación artística do conxunto histórico artístico de Pontevedra( PEPRICA) prohibe os bares con música, copas, pubs, discotecas, salas de baile e salas de festa, tablaos flamencos e similares, cafés concertos, cafés cantantes, caraoques e recintos onde se emita música en vivo e similares na zona vella da cidade. Cuarto.- Consonte coa habilitación que o artigo 1 do Regulamento de servizos das corporacións locais, aprobado por Decreto de 17 de xuño de 1955, fai aos Concellos para intervir na actividade dos seus administrados, o artigo 22 do citado texto establece que estará suxeita a licenza a apertura de establecementos industriais e mercantís, tendendo a intervención municipal a verificar se os locais e instalacións reúnen as condicións de tranquilidade, seguridade, salubridade e, as que no seu caso, estivesen dispostas nos plans de urbanismo debidamente aprobados. Quinto.- O artigo 13 do Regulamento de servizos das corporacións locais, aprobado por Decreto de 17 de xuño de 1955 dispón que “ as licenzas relativas ás condicións dunha obra, instalación ou servizo serán transmisibles, pero o antigo e novo construtor o empresario deberán comunicalo por escrito á Corporación, sen o cal ambos quedarán suxeitos a tódalas responsabilidade que se deriven para o titular”. Sexto.- A Lei 37/2003, de 17 de novembro, do Ruído en relación coa Ordenanza municipal de protección do medio ambiente contra a contaminación acústica. Sétimo.- Consonte co artigo 28 da Lei 37/2003 constitúe falta grave o incumprimento das condicións establecidas en materia de contaminación acústica, na autorización ambiental integrada, na autorización ou aprobación do proxecto sometido a avaliación de impacto ambiental, na licenza de actividades clasificadas ou noutras figuras de intervención administrativa, cando non se producira un dano grave ou deterioro graves para o medio ambiente nin se puxera en perigo grave a seguridade ou a saúde das persoas, infracción que será sancionada segundo o artigo 29 do mesmo texto legal con multas de 601 € ata 12.000 € (seiscentos un euros ata doce mil euros), suspensión da vixencia da licenza municipal de apertura ou a clausura temporal, total ou parcial, das instalacións por un período máximo de dous meses. Oitavo.- Segundo o disposto no artigo 29.3 da citada Lei a imposición de sancións atenderá ás circunstancias do responsable, a importancia do dano e deterioro causado, ao grado do dano ou molestia causado ás persoas, bens ou ao medio ambiente, a intencionalidade ou neglixencia e á reincidencia e participación. Noveno.- O artigo 31 da Lei 37/2003 determina que unha vez iniciado o procedemento sancionador, o órgano competente para impoñer a sanción poderá adoitar algunha das seguintes medidas provisionais (precintado de aparatos, equipos ou vehículos, clausura temporal, parcial ou total, das instalacións ou do establecemento, suspensión temporal da licenza de actividade e as medidas de corrección, seguridade ou control que impidan a continuade na produción do risco ou dano. Décimo.- Que a protección do medio ambiente é unha obriga mínima dos Concellos con poboación superior aos 50,000 habitantes (cincuenta mil habitantes), ao abeiro do artigo 26.1, parágrafo d) da Lei 7/85, de 2 de abril, reguladora das bases do réxime local,–modificada pola lei 57/2003 de modernización do goberno local-, carácter de obriga ou servizo mínimo que lexitima a calquera veciño a solicitar a súa concreta prestación, segundo establece o artigo 18.1. g) da devandita lei básica. Décimo primeiro.- As determinacións recollidas no Título IX da Lei 30/1992 reguladora do réxime xurídico das Administracións Públicas e do procedemento administrativo común, respecto da potestade sancionadora (modificado pola redacción outorgada ós artigos 127.1 e 129.1 pola lei 57/2003, de 16 de decembro), así coma, no seu desenvolvemento, no Real Decreto 1398/1993, de 4 de agosto, polo que se aproba o regulamento do procedemento para o exercicio da potestade sancionadora. Décimo segundo.- De conformidade co artigo 127.1. l) do Título X da lei 7/1985, de 2 de abril, reguladora do Réxime Local introducido pola Lei 57/2003, de 16 de decembro, de medidas para a modernización do goberno local, así como co Regulamento orgánico publicado no BOP Nº 248 con data de 28 de decembro de 2005, a competencia para a iniciación dos procedementos sancionadores está atribuída á Xunta de Goberno Local e a imposición das sancións que corresponden, ao Tenente de Alcalde delegado da Área de Urbanismo, de conformidade co acordo da Xunta de Goberno Local do 25 de xuño de 2012. Polo exposto, o Tenente de Alcalde delegado da Área de Urbanismo, de conformidade coa proposta do Servizo de Disciplina Urbanística, Medio Ambiental e Policía Administrativa, do que eu, Secretario da Administración Municipal, dou fé. Primeiro.- Sancionar a D. Alvaro Felipe Barrus Caston, en calidade de titular da licenza de apertura do local con destino a “ bar-cervexería especial” sito na rúa Charino, nº 37, e a D. Andrés Nogueira González, en calidade de responsable do local referenciado, polos feitos aos que o expediente se contrae, constitutivos dunha infracción grave, ao abeiro do establecido no artigo 28 da Lei 37/03 do Ruído, impoñéndolles unha multa de seiscentos un euros ( 601€), consonte co disposto nos artigo 29 do xa citada Lei. Segundo.- A sanción referida no parágrafo precedente imponse sen prexuízo da esixencia de calquera outro tipo de responsabilidades en que puidera ter incorrido o infractor. Terceiro.- Notificar a presente resolución aos interesados no procedemento. Cuarto.- Remitir copia deste acordo ao Servizo de Xestión Tributaria.” O que traslado a Vd. para o seu coñecemento e efectos, interesándolle o ingreso da expresada cantidade que deberá efectuarse na cta. cte. ES-16-0046-0015-86-0025401067 aberta a nome do Concello de Pontevedra na entidade Banco Gallego O. P. de Pontevedra, mediante ingreso efectivo ou transferencia bancaria, facendo constar o número ou referenza do expediente. Os prazos para o pago en período voluntario segundo o artigo 62.2 da Lei xeral tributaria 58/2003, de 17 de decembro, que modifica a Lei 230/1963, son: As notificadas entre os días 1 e 15 de cada mes, dende a data da notificación ata o día 20 do mes seguinte ou si non fora hábil, ata o mesmo hábil seguinte. As notificadas entre os días 16 e último de cada mes, dende a data da notificación ata o día 5 do segundo mes posterior ou si non fora hábil, ata o mesmo hábil seguinte. Transcorridos os prazos anteriormente indicados sen que se efectuase o aboamento da multa imposta, a sanción quedará sometida aos recargos legalmente establecidos e procederase á apertura do procedemento recadatorio pola vía de constrinximento. Contra o precedente acto de imposición de sanción que esgota a vía administrativa, poderá interpoñerse recurso de reposición perante o mesmo órgano que o ditou dentro do prazo dun mes contado dende o día seguinte ao da súa notificación, de conformidade co establecido no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, en relación co contido do artigo 108 da Lei 7/85, reguladora das bases de réxime local, modificada pola Lei 57/2003, ou ben recurso contencioso-administrativo no prazo de dous meses perante o Xulgado do contencioso-administrativo de Pontevedra ou Xulgado da mesma orde xurisdicional correspondente á circuscripción na que teña o seu domicilio o sancionado á elección do propio demandante. De non se producir resolución expresa do recurso de reposición interposto no prazo dun mes, a contar dende o día seguinte da súa presentación, entenderase desestimado en aplicación do establecido no devandito art.14.2. L) do Real Decreto citado e entón os interesados poderán interpoñer recurso contencioso-Administativo ben perante o Xulgado do Contencioso-Administrativo de Pontevedra ou ben perante o Xulgado da mesma orde xurisdiccional correspondente á circunscripción na que teña o seu domicilio o sancionado á elección do demandante, de acordo cos artigos 8.1 e) e 14 da Lei 29/1998 de 13 de xullo, reguladora da xurisdicción contencioso-administrativa e dentro do prazo de seis meses, contados dende o día seguinte a aquel no que debe de entenderse presuntamente desestimado o recurso previo de reposición, consonte o disposto no artigo 46.1) e 4) da citada Lei 29/1998. Porén, tamén poderá interpoñer calquera outro recurso que estime procedente conforme a Dereito. Pontevedra, 25 de febreiro de 2015—O Secretario da Admón. Municipal.—P. D. O Xefe do Servizo do SUDMAPA, José María Campos Durán”. Pontevedra, 23 de abril de 2015.—O Tenente se Alcalde Delegado da Área de Urbanismo, Antonio Louro Goyanes.